**PÁLYÁZATI FELHÍVÁS**

A Magyar Nemzeti Bank és a Nyíregyházi Egyetem pályázatot hirdet **az MNB SPECIÁLIS Ösztöndíj** elnyerésére a 2021/2022. tanév I. félévére (5 hónap). Az ösztöndíj összege: 30.000 Ft/hó.

Az ösztöndíjra a Nyíregyházi Egyetem gazdálkodási és menedzsment alapképzési szakos, nappali tagozatos hallgatója pályázhat.

**Jelentkezési feltételek:**

1. a fent felsorolt (támogatni kívánt) alapszak nappali munkarendű, aktív hallgatói jogviszonnyal rendelkező állami ösztöndíjas vagy önköltséges finanszírozási formában tanuló hallgatói,
2. az előző két egymást követő, lezárt, aktív félév átlagában a megszerzett érdemjegyek kreditekkel súlyozott számtani átlaga legalább 3,50 (első évfolyamos hallgatók esetében az érettségi tantárgyak érdemjegyeinek számtani átlaga legalább 3,50)
3. akik vállalják, hogy az ösztöndíj elnyerését követően belépnek az MNB Oktatási és Tudományos Kör Egyesületbe
4. tudományos tevékenységet folytatnak: TDK dolgozatot írnak, valamint részt vesznek a Lónyai Menyhért szakkollégium közgazdasági kutatócsoportja által vezetett tudományos programokon és munkában
5. illetve egyéb, az Egyetemhez köthető közéleti, szakmai és társadalmi felelősségvállalás területen munkát végeznek.

**A beérkezett pályázatok értékelése (ld. a szabályzatban foglaltakat!):**

* 50 %-ban tanulmányi teljesítmény (maximum 25 pont)
* 20 %-ban tudományos tevékenység (maximum 10 pont)
* 30 %-os arányban közéleti, közösségi tevékenység alapján történik (maximum 15 pont).

(igazolások csatolása szükséges!)

A pályázat benyújtásának helye és határideje: **2021. szeptember 30. 12 óra** személyesen a Gazdálkodástudományi Intézetben Vargáné dr. Bosnyák Ildikónál az A 313-as szobában. A pályázatnak tartalmaznia kell a kitöltött pályázati űrlapot (az [www.nye.hu/gti](http://www.nye.hu/gti) honlapon a Letölthető nyomtatványoknál elérhető), illetve a beírt eredmények és tevékenységekről szóló igazolásokat.

Az ösztöndíj program részletes leírása az Egyetem honlapján az alábbi linken olvasható: http://www.nye.hu/szabalyzatok\_es\_egyeb\_intezmenyi\_szintu\_dokumentumok

A beérkezett pályázatokat a Nyíregyházi Egyetem rektora által kijelölt helyi testület rangsorolja, a végső döntést az MNB Oktatási Igazgatósága hozza meg.

Az elnyert ösztöndíj nem ütemezhető át és csak ebben a tanévben folyósítható.

Nyíregyháza, 2021. szeptember 22.